kardosdrur/scandi-wiki huggingface dataset:
Højt fra træets grønne top

Højt fra træets grønne top er en velkendt dansk julesang, som blev skrevet af Peter Faber i 1847. Musikken er komponeret af Emil Horneman. Peter Faber er også kendt for at have skrevet Sikken voldsom trængsel og alarm og Dengang jeg drog af sted.

Sangen er i dag en af de mest hyppigt brugte julesange, og den er indsunget i mange forskellige udgaver - bl.a. af Poul Reichhardt, Poul Bundgaard og Osvald Helmuth. Den bliver desuden sunget i julefilmen Far til fire i byen.

Tekst 

Teksten er skrevet af Peter Faber, som var digter, telegrafdirektør og inspektør for polyteknisk læreanstalt. Peter Fabers digtning var især centreret omkring tre emner: Treårskrigen 1848-50, studenterlivet og den hjemlige familie. Visen om ”Juletræet” (som sangen oprindeligt hed) hører til i den hjemlige sfære ved en juleaften 1847 i den faberske familiekreds, hvor vi møder Fabers bedstefar, niecer, nevøer og børn. Det originale digt har otte vers, og foruden bedstefaderen er det mest Fabers niecer og nevøer, der omtales. Ifølge fortællingen holdt familien Faber altid jul hos bedstefaderen smedemester Rasmus Hjort Faber på Gråbrødre Torv. Flere udtryk fra sangen er gået ind i det danske folkesprog. Ikke mindst de to sidste linjer “Julen varer længe, koster mange penge”.

Melodi

Da sangen udkom i 1847, blev den ikke sunget på Hornemans melodi, men på ”Komme hvo, som komme vil” (nu bedre kendt som ”I en kælder sort som kul”), som Peter Faber brugte til flere lejlighedssange. Det var en overraskelse, første gang Peter Faber sang sangen for sin familie, og derfor var det praktisk at vælge en melodi, de allerede kendte. Den originale node er skrevet i tonearten F-dur, men i nyere sangbøger står den noteret i den mere sangbare toneart D-dur. Ambitus er en undecim. Chefdirigent for DR PigeKoret Phillip Faber har udtalt, at det, der gør "Højt fra træets grønne top" til en af de mest velkendte danske julesange, er komponistens kloge brug af sekvensering. Der bruges sekvenser flere steder i melodien, og det gør melodien nem at huske.

Eksterne henvisninger 

Højt fra træets grønne top, musikfokusside fra Det Kongelige Biblioteks website

Kilder

Julesange
Tripelalliancen

Tripelalliancen var en militær alliance blandt Tyskland, Østrig-Ungarn og Italien. Den varede fra den 20. maj 1882, indtil Første Verdenskrig i 1914. Hver medlem lovede fælles støtte i tilfælde af et angreb af nogen anden stormagt, eller, i tilfælde af Tyskland og Italien, en angreb af Frankrig alene. I en suppleret angivelse, præciserede Italien, at dens virksomheder ikke kunne anses for at være rettet mod Storbritannien. Kort efter fornyelse af Alliancen i juni 1902 fik Italien hemmeligt udvidet en lignende garanti med Frankrig. Ved en bestemt aftale, ville hverken Østrig-Ungarn eller Italien ændre status quo på Balkan uden forudgående konsultation.

Da Østrig-Ungarn befandt sig i krig i august 1914 med den rivaliserende Ententemagterne, lovede Italien at støtte de centrale magter: Tyskland, Østrig-Ungarn og senere Det Osmanniske Rige. På grund af Tyskland og Østrig-Ungarn var offensive, mens tripelalliancen skulle have været en forsvarsalliance, så deltog Italien ikke i krigen. Senere, sluttede Italien sig til konflikten på Ententens side og erklærede krig mod Østrig-Ungarn i maj 1915 og Tyskland i august 1916. Carol I i Rumænien, gennem hans premierminister Ion I.C. Brătianu havde også i al hemmelighed lovet at støtte tripelalliancen, men også han forblev neutral, da Østrig-Ungarn startede krigen.

Noter

Eksterne henvisninger 
 "Trippelallians" (Nordisk familjebok, Uggleupplagan, bind 29 (1919), sp. 769-773) 

1. verdenskrig
Internationale organisationer
Etableret i 1879
Jæren

Jæren (af norrønt jaðarr = rand, kant, dvs. "kanten ud mod havet", frem til 1900-tallet bevaret i stavemåden "Jæderen" brugt, som stadig ses i betegnelsen "jædersylte") er et kystlandskab i Rogaland fylke i Norge. En person på eller fra Jæren kaldes en jærbu. 

Midt på Jæren ligger kommunerne Time og Klepp. Syd-Jæren er Hå kommune. "Høj-Jæren" er et højereliggende område, som omfatter dele af Bjerkreim og Gjesdal kommuner.

Jærlandskabet er et lavland med mange stengærder og fortsat stor landbrugsaktivitet, da det er et af de bedste landbrugsområder i landet. Det meste er gammelt kulturlandskab, hvor moderne metoder har taget over, og dele af arealet er overladt til en stadig ekspanderende industri, der i stigende grad er knyttet til olievirksomhed i Nordsøen. 

Jæren er med sine 1.070 km² Norges største lavlandsområde og minder om et dansk landskab med lange sandstrande, deriblandt Norges længste sandstrand Orrestranda, 5 kilometer lang.

Dialekten kaldes jærsk. Arne Garborg vendte hjem til Jæren, og fik opført en digterhytte i sin barndoms landskab. I sin roman Fred fra 1892 Lokalavis for jærkommunerne er Jærbladet, der trykkes i Egersund af Dalane Tidende. Jærbanen er navnet på jernbanelinjen fra Egersund til Stavanger.

Noter

Eksterne henvisninger
Jæren lokalhistorisk udvikling 
Information om Jæren som rejsemål 
Jærmuseet
Nordsøvejen over Jæren
Administrativ inddeling i ældre tid

Litteratur 
Jøssang, Lars Gaute: Industrieventyret på Jæren : 1800-2000, Nærbø 2004.  
Lye, Kåre Arnstein (red): Jærboka, Ås 1978.

Rogalands geografi
Landskap i Norge
Malice Mizer

Malice Mizer var et japansk goth-rock band, som eksisterede fra 1992-2001. Bandnavnet kommer fra ordene: "Malicious misery", på dansk: "Ondsindet elendighed". Bandet tilhører en musikgenre i Japan, som kaldes visual kei. Den går i store træk ud på, at udseendet og fremtoningen, er selve essensen af bandet. Malice Mizers koncerter og optrædender er derfor bl.a. kendt for flotte sceneopsætninger, og flyvende bandmedlemmer. Deres tøj var inspireret af historiske kostumer fra renæssancen.

Bandhistorie 
Gennem de 8 år hvor bandet spillede, nåede de at have 3 forskellige forsangere.
Som nystartet bestod bandet af Mana og Közi, der begge spillede guitar og synthesizer. Kort tid efter rekrutterede de Gaz (trommer), Yu~ki (bas), og Tetsu (forsanger). I 1993 forlod Gaz bandet, og i stedet kom Kami, som overtog hans plads. Denne gruppe udgav i 1994 Malice Mizers første CD, memoire, som blev udgivet på Manas eget musikselskab Midi:Nette. Få dage efter en re-release af CD'en, forlod Tetsu bandet, og et helt år med inaktivitet fulgte. 
I 1995 blev Gackt optaget i bandet, og dette blev starten på en 4-årig succesperiode for bandet. Med Gackt skiftede musikken til en mere poppet version af Tetsus, med elementer af fransk pop og klassisk musik. De udgav to albums: Voyage ~ sans retour~ og merveilles, og deres popularitet blev så stor, at de endda fik deres eget radio-show. 
På toppen af bandets succes valgte Gackt at forlade bandet, for at starte en solokarriere, og trommeslageren Kami døde få måneder efter. I den næste tid brugte bandet hverken en fast forsanger eller trommeslager.
I slutningen af 1999 og begyndelsen af 2000, begyndte bandet at arbejde på et nyt album. Det blev offentliggjort at den nye forsanger var en mand ved navn Klaha, og i sommeren 2000 udgav de, hvad der skulle blive deres sidste album, Bara no Seidō. Musikken ændrede sig til en mørk blanding af klassisk musik, goth og heavy metal, og sceneshowet blev mere teatralsk i forhold til hvad det tidligere havde været under Tetsu og Gackt.
I 2001 erklærede bandet, at de var gået hver til sit.

Noter 

Musikgrupper fra Japan
Visual kei
Musikgrupper fra 1992
Arnoldo Alemán

José Arnoldo Alemán Lacayo, (født 23. januar 1946, i Managua), var Nicaraguas præsident fra 1997-2001 og efterfulgtes af Violeta Chamorro.

Referencer

Eksterne henvisninger 

Nicaraguas præsidenter
Politikere fra Nicaragua
Personer fra Managua
Twix

Twix er en chokoladebar lavet af Mars Incorporated. Den består af en kiks i midten og typisk toppet med karamel. Baren er overtrukket med mælkechokolade, og dens tværsnit er sammenlignet med andre chokoladebarer noget mindre. Den pakkes typisk parvist.

Historie 
Den første Twix-bar blev produceret i England i 1967 og blev senere introduceret i USA i 1979.

I det meste af Europa, samt Australien blev den markedsført under navnet Raider, men skiftede i 1991 (2000 for Danmark, Finland, Norge, Sverige og Tyrkiet) navn til Twix for at matche den internationale branding. Navnet 'Twix' er et portmanteau på det engelske 'twin biscuit sticks'.

I 2014 introduceredes 'Twix Bites'.

Referencer 

Chokolade
Mars Incorporated
Suze Randall

Suze Randall (født 1946) er en amerikansk model og fotograf, oprindeligt fra England. Hun var den første kvindelige fotograf for både Playboy og Hustler, og hun var en af verdens førende fotografer af erotiske motiver i mere end 25 år. Hun var også en af de tidlige kvindelige instruktører af pornofilm; hun lavede Kiss and Tell i 1980.

Referencer

Eksterne henvisninger 

Modeller fra England
Fotografer fra England
Nyvangs Kirke

Nyvangs Kirke eller Nyvangskirken ligger i udkanten af Kalundborg centrum og er bygget i 1974.

Kirken er tegnet af arkitekt Holger Jensen, der har ladet sig inspirere af Grundtvigskirken på Bispebjerg i København. Prædikestol, korset, lysestager, lamper og døbefonten ligeledes tegnet af Holger Jensen.

Eksterne kilder og henvisninger 
 Byggeår for kirker 
 Nyvangs Kirke hos KortTilKirken.dk
 Nyvangskirken i bogværket Danmarks Kirker, Nationalmuseet

Kirker i Kalundborg Kommune
Bygninger, konstruktioner og anlæg i Kalundborg
Kirker i Roskilde Stift
Kirker i Holbæk Amt
Splatterfilm

Splatterfilm er en særlig filmtype, der er kendetegnet ved ekstrem brug af blod og lemlæstelse, til tider med en humoristisk tone. Det kan være horrorfilm, gangsterfilm, samuraifilm, etc.. Typiske eksempler på splatterfilm er Herschell Gordon Lewis' Two Thousand Maniacs (1964), Peter Jacksons Braindead (1992) og Mel Gibsons The Passion of the Christ (2004).

Udtrykket "splatterfilm" kommer fra det engelske "splatter movies", som blev introduceret af filmkritikeren John McCarty i starten af 1980'erne.

Siden 2006 er splatterfilm også blevet kaldt torture porn, et nedladende udtryk introduceret af kritikeren David Edelstein.

Litteratur / Kilder 
 Nicolas Barbano: Splatterfilm!  (Hug! nr. 51, 1988 + Phenomena nr. 1, 1989)
Steen Schapiro: Skrækfilmen som underbevidsthedens protestfilm (Kosmorama nr. 190, 1989)
 Nicolas Barbano: Splatter så det batter (artikel-serie i PS Pige-Special fra nr. 5, 1992, til nr. 2, 1993, samt i Super PS nr. 1, 1992)
 Ole Lindboe: Det er dejligt at væmmes (Politiken 9.8.1992)
 Rikke Schubart: Torture Porn (Filmmagasinet Ekko nr. 47, 2009)

Fodnoter 

Filmgenrer
Kolomenskoje

Kolomenskoje (, ) er en tidligere zarresidens nogle kilometer sydøst for Moskvas centrum. Den ligger på den gamle vej til byen Kolomna, som har givet navn til slottet. Opstandelseskirken fra 1535 kom på UNESCOs verdensarvsliste i 1994 i henhold til kriterierne (ii). Foruden Opstandelseskirken findes et Frilandsmuseum med bygninger fra store dele af Rusland bl.a. Peter den Stores træhus. Der er en flot udsigt over bredderne af Moskvafloden. Området blev en del af Moskva i 1960'erne.

Referencer

Eksterne henvisninger 

Verdensarvsområder i Rusland
Residensslotte
Bygninger, konstruktioner og anlæg i Moskva
All-Star Game

All-Star Game er en betegnelse, der i mange nordamerikanske sportsgrene benyttes om en opvisningskamp med øjeblikkets bedste spillere som medvirkende.

Navnet kan bl.a. hentyde til en af følgende begivenheder:

 MLB All-Star Game – baseballs All-Star Game
 NBA All-Star Game – for basketball
 NHL All-Star Game – for ishockey
 MLS All-Star Game – fodbold

Sport
Overlund Skole

Overlund Skole ligger i Overlund i Viborg med klasser fra børnehaveklasse til niende klasse. Per 1. april 2006 var der omtrent 750 elever og 66 lærere på skolen, og den er således den største skole i Viborg Amt. Efter sjette klasse flytter eleverne fra Møllehøjskolen i Bruunshåb til Overlund Skole. Skolens nuværende skoleleder er Stine Bohnstedt. Efter planerne vil  der blive bygget en ny Overlund Skole i det centrale Overlund.

Historie 
30. november 1740 skænkede ejeren af Asmild Kloster en bolig i Overlund til brug som degnebolig og skole. Huset som var ca. 12 gange 5 m stort, var bolig for degnen ved Asmild og Tapdrup Kirker som skulle undervise, og indeholdt også skolestuen. En ny større skole på 17 gange 8 m blev opført i 1845. Også denne rummede både lærerbolig og klasseværelse. I 1907 blev der igen bygget en ny skole, denne gang med 2 klasselokaler og lejlighed til en lærerinde. Skolen blev udvidet flere gange i løbet af 1900-tallet. Senest i perioden 1962-1973 hvor der blev opført 5 nye fløje som bragte skolens etageareal op på ca. 8.500 m², hvilket gjorde den til den største skole i det daværende Viborg Amt. I 1990 da Overlund Skole havde 250-årsjubilæum gik der 854 elever på skolen. Det var det næsthøjeste elevtal på en dansk skole.

Referencer

Eksterne henvisninger 
 

Uddannelsesinstitutioner i Viborg
Etableret i 1740
Folkeskoler i Viborg Kommune
Flygtningenævnet

Flygtningenævnet er en statsinstitution under Udlændinge- og Integrationsministeriet. Nævnet træffer de endelige afgørelser om tildeling eller afvisning af asylstatus og opholdstilladelse til flygtninge og migranter i Danmark. Afgørelser om asyl træffes i første instans af Udlændingestyrelsen. Det er ikke muligt at anke Flygtningenævnets afgørelser eller at få sin asylsag for en uvildig domstol i Danmark, hvilket har været skarpt kritiseret af FN og andre menneskerettighedsorganisationer. 

Kritikken er blevet afvist af regeringen med forklaringen at Flygtningenævnet er et "domstolslignende organ". Flygtningenævnets domstolslignende karakter er dog blevet reduceret igennem årene og de parter der repræsenterede flygtningens interesser er blevet udelukket, hvorimod regeringen er repræsenteret. 

I 1983 bestod nævnet af 7 medlemmer: En dommer, tre medlemmer udpeget henholdsvis af socialministeren, justitsministeren og udenrigsministeren, et medlem udpeget af Advokatrådet, to medlemmer udpeget af Dansk Flygtningehjælp.

I 2002 blev nævnet skåret ned til 3 medlemmer: En dommer, et medlem udpeget af Advokatrådet og et medlem fra Ministeriet for Flygtninge, Indvandrere og Integration. 

I 2011 blev nævnet udvidet med 2 ekstra medlemmer: Et medlem udpeget af Udenrigsministeriet og et medlem udpeget af Dansk Flygtningehjælp.

Ved lov nr. 1561 af 13. december 2016 om ændring af udlændingeloven blev Flygtningenævnets sammensætning ændret igen, således at Dansk Flygtningehjælp og udenrigsministeren ikke længere skulle indstille medlemmer til nævnet. Flygtningenævnet består derfor i dag af 3 medlemmer: En dommer, et medlem udpeget af Advokatrådet og et medlem fra Udlændinge- og Integrationsministeriet.

Referencer

Eksterne links 
 Flygtningenævnet – officiel website 

Danske nævn
Nævnet
Etableret i 1983
Udlændingestyrelsen

Udlændingestyrelsen er en styrelse under Udlændinge- og Integrationsministeriet, der i sin nuværende form har eksisteret siden februar 2012, og som har ansvaret for at behandle ansøgninger om asyl, opholdstilladelse samt ansøgninger om visum.

Styrelsen har tidligere heddet Direktoratet for Udlændinge, Fremmedpolitiet og tidligere også Udlændingestyrelsen, men efter en række uheldige sager ændrede daværende integrationsminister Rikke Hvilshøj navnet til Udlændingeservice i 2007, hvilket af kritikere blev opfattet som et udtryk for nysprog idet styrelsen blandt andet også nægter udlændinge fast ophold i Danmark. Historisk har styrelsen også som i dag hørt til under Justitsministeriet, men i 2000'erne var den underlagt Ministeriet for Flygtninge, Indvandrere og Integration.

I forbindelse med en større omlægning af centraladministrationen i kølvandet på regeringsskiftet i 2011 blev styrelsens område opdelt i to, hvor det beskæftigelsesrettede område (au pair-, arbejds- og studietilladelser) blev flyttet til den nyoprettede Styrelsen for Arbejdsmarked og Rekruttering under Beskæftigelsesministeriet.

Se også 
 Eritrea-sagen

Eksterne henvisninger 
 ny i danmark.dk – Udlændingestyrelsens hjemmeside

Referencer 

Danske styrelser
Indvandring til Danmark
Udlændinge-, Integrations- og Boligministeriet
Udlændingepolitik
Integrationspolitik
Indvandringspolitik
Udtagelsessortering

Udtagelsessortering (eng. selection sort) er for de fleste mennesker den mest oplagte måde at sortere på. Grundidéen er meget simpel, og mange mennesker anvender denne form for sortering i deres dagligdag. Udtagelsessortering anvender søgning til at finde de forskellige elementer og indsætter dem på deres rette plads.

Algoritmen 
Udtagelsessorteringsalgoritmen illustreres ved et eksempel.
På figuren svarer de grå felter til de elementer der er sorteret færdigt, og de røde felter svarer til de elementer, som er fundet ved hjælp af den søgningmetode, som er anvendt.
Algoritmen virker på den måde, at den starter med at søge efter elementet med den mindste værdi, og derefter byttes der om på denne værdi og værdien i felt nr. 1 i listen, figur (a)-(b), derefter søger den i den resterende liste og finder det af de resterende elementer med mindst værdi, hvorefter den ombyttes værdien i felt nr. 2, figur (b)-(c). Proceduren gentages for alle elementerne; i den sidste iteration er det ikke nødvendigt at søge efter det sidste element, da det allerede er på plads. Nederst på illustrationen er den færdigsorterede liste vist, figur (f).

Algoritem kan også formuleres rekursivt for en liste med N elementer:

 Hvis N er mindre end 2 så stop.
 Find det mindste element i listen.
 Byt om på det mindste element og det første element i listen.
 Lav udtagelsessortering på elementerne 2 til N i listen

På figuren er den sorterede liste vist med gråt mens den usorterede liste er vist med røde og hvide felter.

Beregningskompeksiteten 
Udtagelsessorterings tidskompleksitet domineres af den lineære søgning i hver iteration. Der skal gennemføres N gennemløb af listen og listen skal læses helt, da man ikke på forhånd ved, hvor det mindste element er. I gennemsnit vil listens længde være N/2. I starten er den på N og til sidst på 1. Køretiden vil derfor være Θ(N2/2) eller Θ(N2) når konstanten er fjernet.

Sorteringsalgoritmer
36 (tal)

36 er et lige heltal og det naturlige tal, som kommer efter 35 og efterfølges af 37.

Matematik 

 Et kvadrattal (6*6)
 Et trekanttal (1+2+3+4+5+6+7+8)
 Et harshad-tal

Andet 
 36 er atomnummeret på grundstoffet Krypton.
 36 er den Internationale telefonkode for Ungarn.
 36 Timer (engelsk: 36 Hours) er en amerikansk gyser fra 1965.
 Rum 36 (engelsk: Room 36) er en engelsk gyser fra 2002.
 Der er 36 tal at vælge imellem når man spiller lørdagslotto.
 I spillet roulette er der 36 tal, man kan vælge imellem.

Bestemte tal
Stikspil

Kortspil, der går ud på at tage stik. Stikspil falder i to hovedgruper:

A. Simple stikspil,som f.eks. bridge, whist, spades og beyond, hvor det kun er antallet af stik, der er afgørende. 
(NB: Betegnelsen simpel refererer naturligvis ikke til spillens sværhedsgrad! Det refererer derimod til, at spillene kun drejer sig om at tage stik)

B. Pointbaserede stikspil, som f.eks. skat og davoserjazz, hvor det gælder om at tage bestemte pointkort hjem.

Kortspil
Markus Wolf

Markus Johannes "Mischa" Wolf (født 19. januar 1923 i Hechingen, død 9. november 2006 i Berlin) var tidligere leder af opklaringsenheden i det tidligere Østtysklands sikkerhedsministerium Ministerium für Staatssicherheit (kaldet Stasi).

Eksterne henvisninger 

Personer fra Tyskland
Spioner for DDR
Tyskere i 1900-tallet
Tyskere i 2000-tallet
Serie A

Serie A er den bedste række i italiensk fodbold. Der er i alt 20 hold i ligaen, hvor af vinderen bliver kåret som national mester. De tre hold der har færrest point i turneringen, rykker ned og erstattes af tre oprykkere fra Serie B.

Serie A var ifølge IFFHS verdens stærkeste nationale liga i 2020, og er rangeret som den fjerde bedste blandt de europæiske ligaer ifølge UEFA's liga-koefficient. Den ligger bag Bundesligaen, La Liga og Premier League, men foran Ligue 1. UEFA's liga-koefficient er baseret på de italienske klubbers præstationer i Champions League og Europa League i løbet af de foregående fem år. Serie A toppede UEFA's rangliste fra 1986 til 1988 og igen fra 1990 til 1999.

Hold

Serie A 2022/23 

Følgende 20 hold spiller i Serie A i sæsonen 2022/23.

Vindere af Serie A 
Aktive hold i Serie A 2022-23.

Se også 
 Coppa Italia

Noter

Eksterne henvisninger 
 Serie As officielle hjemmeside
Indymedia

Indymedia eller IMC (Independent Media Center) er en samling uafhængige medieorganisationer, som arbejder på græsrodsniveau med at publicere internetnyheder uden indblanding fra større virksomheder eller kapitalinteresser. Der findes mere end hundrede IMC'er verden over. Hver IMC er selvstyrende og har egen finansiering og egne mål. Samarbejdsorganet for disse separate organisationer kaldes Indymedia.

Indymedia opstod ud af den globaliseringskritiske bevægelse, og bruges primært af den alternative og socialisme scene. Bevægelsen kendes undertiden for dens slogan: ”Dont hate the media – be the media!”

Grundlag 
Netværket af de forskellige IMC-grupper forstår sig selv som del af den globale antikapitalistiske modstand og beretter uafhængigt, ucensoreret og ukommercielt.

Det første IMC blev grundlagt i november 1999 i Seattle for at rapportere om protesterne imod WTO-konferencen i Seattle, USA, fordi en del engagerede aktivister var utilfredse med de etablerede mediers dækning og ønskede en alternativ nyhedskilde. Projektet havde stor succes, og ideen spredtes hurtigt. I 2002 var der opstået hele 89 IMC-hjememsider i 31 forskellige lande og i 2006 rundede antallet af IMC'er 150.

Den danske afdeling, Indymedia Danmark, blev grundlagt i 2005. Ud over den danske hjemmeside på indymedia.dk  findes der også en sektion med danske nyheder på engelsk  og en chatkanal på IRC: #denmark.

Open posting 
Indymedia har et princip om "open posting", hvilket vil sige, at alle kan offentliggøre deres egne nyheder; folk kan være deres egne journalister og offentliggøre nyhedsartikler, de selv har skrevet. Idéen er, at folk på egen hånd skal kunne gøre opmærksom på nyheder som statslige og kommercielle medier ikke beretter om, eller give et andet syn på ting, som fx en rapportage fra en demonstration set fra demonstranternes synsvinkel. Dette medfører dog, at de publicerede nyheder ofte kan være skrevet i en dagligsprogstone og have et vist subjektivt præg.

Weblinks 
 Indymedia Globalt
 Indymedia Danmark 
 Indymedia FAQ
 Blogs af Indymedia aktivister fra hele verdenen 
 Global Forum for Political Filesharing 

Journalistik